Lav et referat af nedenstående tekst:

Tekst:
Der er dem, som godt kan lide julepynt. Og så er der dem, der virkelig elsker julepynt og slet, slet ikke kan få nok. Jonas Jensen hører til den sidste kategori. Kom med indenfor hos Jonas Jensen i Nordliv her: Hvert år bruger han og kæresten to døgn på at forvandle deres lejlighed i det centrale Aalborg til den vildeste julehule, der nærmest bare mangler prisskilte for at hamle op med selv de mest velassorterede julemarkeder. - Julen er den mest magiske tid. Det er der, man kan gå all in og overtrække dankortet fuldstændig sindssygt. Det er der, du kan leve som en fransk bøsse, helt uden nogen griner, for det er helt naturligt, at alt er smurt ind i glimmer og kulørte lamper, siger Jonas Jensen med et grin. Hver en plet i lejligheden er beklædt med julekugler, gran og glimmer – og så har Jonas Jensen en kærlighed til udstoppede fugle, som findes i flere afskygninger i lejligheden. - Enten elsker man det, ellers er man ved at kaste op over julen, når man kigger på det – men det skaber en stemning, siger han. Julestemning helt ud i opgangen Der er nærmest ikke det sted, hvor Jonas Jensen holder igen. Også naboerne har glæde af hans passion for pynt. Udlejeren har nemlig givet grønt lys til, at Jonas pynter opgangen op, så der er julestemning, fra man træder ind ad døren fra gaden og helt op til Jonas Jensens lejlighed på 2. sal. - Det er blevet til en hyggelig ting for os beboere, siger Jonas Jensen. Mens Jonas Jensen kanaliserer al sin juleenergi i julepynten, bruger han ikke så meget tid på at købe julegaver. Han er indehaver af Jonas Jensen Blomsterdesign, og familien får gavekort til butikken. - Sodavanden smager bare bedre i bøhmisk krystal For Jonas Jensen kan det ikke blive for meget, når det gælder julepynt. Juletræet må gerne være så proppet med julekugler, at de rører hinanden, og det gør ikke noget, at gæsterne ved spisebordet ikke kan se hinanden for pynt på bordet. - Så må de sgu flytte sig, siger Jonas Jensen og slår en latter op. Selv i køkkenet er der et stort juletræ smækfyldt med røde julekugler. - Sodavanden smager bare bedre i bøhmisk krystal. Min croissant bliver også bare bedre, når den ligger på en fin gammel tallerken med rosenknopper på, siger Jonas Jensen. Han opfordrer folk til at give julestemningen et ekstra boost. - Sæt tre kugler mere på, end du regnede med. Ingen jul uden pynt, for helvede, griner han.

Referat:
Jonas Jensen kan slet ikke få nok af julepynt, og hver jul forvandler han sin lejlighed til et magisk juleparadis.